# Marcos Llorente Moreno

Marcos Llorente Moreno (Madrid, 30 de gener de 1995) és un futbolista professional madrileny que juga com a migcampista per l'Atlètic de Madrid i a la selecció espanyola.

## Carrera de club
### Reial Madrid

Llorente va fitxar pel planter del Reial Madrid CF el 2008, a 13 anys. El juliol de 2014, després d'haver impressionat amb l'equip juvenil, fou promogut directament al Reial Madrid Castella per l'entrenador Zinédine Zidane.
El 24 d'agost de 2014, Llorente va debutar com a sènior, jugant com a titular en una derrota per 1–2 a fora contra l'Atlètic de Madrid B en partit de Segona Divisió B. Va acabar jugant 25 partits durant la temporada, amb un total de 1,637 minuts.
Llorente va fer la pretemporada 2015 amb el primer equip, i va jugar amistosos contra el Manchester City FC, Inter de Milà i Vålerenga Fotball. Va debutar com a professional – i a La Liga – el 17 d'octubre d'aquell any, entrant a la segona part com a substitut de Mateo Kovačić en una victòria per 3–0 a casa contra el Llevant UE.
El 10 d'agost de 2016, Llorente fou cedit a un altre equip de La Liga, el Deportivo Alavés per una temporada. El 10 de setembre d'aquell any, va disputar els 90 minuts en una victòria per 2–1 contra el FC Barcelona.
El 23 de setembre de 2017, va ampliar contracte fins a 2021. Va jugar un partit de la Lliga de Campions de la UEFA 2017-18, en què el Madrid va guanyar el seu tercer títol consecutiu i 13è en total.
Llorente va marcar el seu primer gol pel Madrid el 22 de desembre de 2018, el segon en una victòria per 4–1 contra l'Al Ain FC a la final de la Campionat del Món de Clubs de futbol 2018, en què va ser nomenat jugador del partit.

### Atlético de Madrid

El 20 de juny de 2019, Llorente va signar contracte amb l'Atlètic de Madrid per cinc anys, a canvi d'un traspàs de 35 milions. Va debutar-hi oficialment el 18 d'agost, jugant 25 minuts en una victòria per 1–0 a casa contra el Getafe CF. El seu primer gol va arribar el 14 de febrer, quan va avançar el seu equip, en un empat 2–2 contra el València CF.
L'11 de març de 2020, en la pròrroga del partit de setzens de final de la Champions League contra el campió vigent Liverpool FC, Llorente va marcar dos gols per empatar 2–2 després de substituir Diego Costa a començaments de la segona part, en una eliminatòria que va finalitzar amb la classificació madrilenya per un resultat global de 3–2. El 17 de juny fou el jugador del partit contra el CA Osasuna sortint de la banqueta al minut 63 i marcant un gol i fent dues assistències en una golejada per 5–0.
El 2021 el Manchester United va oferir 80 milions pel jugador.

## Internacional

Llorente va debutar amb la selecció espanyola de futbol sub-21 el 10 d'octubre de 2016, jugant tot el partit en una victòria per 5–0 contra Estònia a la fase de classificació del Campionat d'Europa de futbol sub-21 de 2017, a Pontevedra. Fou convocat amb la selecció espanyola absoluta el novembre de 2020, per un amistós contra els Països Baixos i per partits de classificació de la Lliga de les Nacions de la UEFA 2020–21 contra Suïssa i Alemanya. Va debutar contra el primer equip, tot substituint Sergio Canales pels darrers 18 minuts en un empat 1–1 a Amsterdam.

## Vida personal

Seguidor del Reial Madrid des de petit, la família de Llorente té vincles amb el futbol i amb el club. El seu pare Francisco i el seu tiet avi Francisco Gento en foren jugadors, i el seu avi matern Ramón Grosso hi jugà també de davanter.

## Palmarès

Real Madrid
* Lliga de Campions de la UEFA: 2017–18
* Supercopa d'Europa de futbol: 2017
* Campionat del Món de Clubs de futbol: 2017, 2018
Atlético de Madrid
* Lliga espanyola: 2020-21
Espanya sub-21
* Campionat d'Europa de Futbol sub-21 de la UEFA (finalista): 2017

## Referències

* ↑ «FIFA Club World Cup UAE 2017: List of players: Real Madrid CF» (PDF) p. 5. FIFA, 16-12-2017. Arxivat de l'original el 23 de desembre 2017. [Consulta: 23 desembre 2017].
* ↑ «Marcos Llorente». Atlético de Madrid. [Consulta: 18 agost 2019].
* ↑ Vargas, Diego. «Marcos Llorente empieza a llamar a la puerta» (en castellà). Defensa Central, 24-02-2015. [Consulta: 17 octubre 2015].
* ↑ Polo, Pablo «Flechazo con Marcos Llorente» (en castellà). Marca, 25-07-2014 [Consulta: 17 octubre 2015].
* ↑ «2–1: Castilla let the three points slip against Atlético B» (en castellà). Real Madrid CF, 24-08-2014. [Consulta: 17 octubre 2015].
* ↑ Jiménez, Rubén «Antibalas Keylor y tres fogonazos» (en castellà). Marca, 17-10-2015 [Consulta: 17 octubre 2015].
* ↑ «Marcos Llorente, calidad y visión de juego para el centro del campo» (en castellà). Deportivo Alavés, 10-08-2016. [Consulta: 10 agost 2016].
* ↑ Parrón Estévez, Ignacio. «Marcos Llorente se luce en el Camp Nou» (en castellà). Realidad Blanca, 11-09-2016. Arxivat de l'original el 13 de setembre 2016. [Consulta: 11 setembre 2016].
* ↑ «Ceremony to mark Marcos Llorente's contract renewal». Real Madrid CF, 23-09-2017. [Consulta: 24 setembre 2017].
* 1 2 «Así llegan Real Madrid y Liverpool a la final de la Champions» (en castellà). RCN Radio, 25-05-2018. [Consulta: 29 maig 2018].
* ↑ «Madrid beat Liverpool to complete hat-trick». UEFA, 26-05-2018. [Consulta: 28 maig 2018].
* 1 2 Rodríguez, José María «El Madrid agranda su leyenda» (en castellà). Marca, 22-12-2018 [Consulta: 22 desembre 2018].
* ↑ «Agreement over the transfer of Marcos Llorente». Atlético de Madrid, 20-06-2019. [Consulta: 20 juny 2019].
* ↑ «Official announcement: Marcos Llorente». Real Madrid CF, 20-06-2019. [Consulta: 20 juny 2019].
* ↑ «Marcos Llorente agrees to join Atletico Madrid from Real Madrid». Sky Sports, 21-06-2019. [Consulta: 19 juliol 2019].
* ↑ «Atleti beat Getafe as both teams finish with 10 men». ESPN, 18-08-2019. [Consulta: 21 agost 2019].
* ↑ «Valencia come from behind to draw with Atletico Madrid in La Liga thriller». ESPN, 14-02-2020. [Consulta: 18 juliol 2020].
* ↑ Doyle, Tom «Liverpool crash out of Champions League to Atletico Madrid – LIVE! Latest news and result reaction». Evening Standard, 11-03-2020 [Consulta: 11 març 2020].
* ↑ Cazón, Patricia «Goleada de Champions» (en castellà). Diari AS, 17-06-2020 [Consulta: 23 juny 2020].
* ↑ Sport. «El Manchester United ofrece 80 millones por Marcos Llorente» (en castellà), 26-03-2021. [Consulta: 26 març 2021].
* ↑ Gabilondo, Aritz «Asensio regresa a la Sub-21 y debuta Marcos Llorente» (en castellà). Diario AS, 30-09-2016 [Consulta: 12 gener 2017].
* ↑ Gabilondo, Aritz «La Rojita golea y se jugará ir a la Eurocopa en la repesca» (en castellà). Diario AS, 10-10-2016 [Consulta: 12 gener 2017].
* ↑ «Spain squad: Morata, Koke return, Marcos Llorente gets first call-up». Diario AS, 06-11-2020 [Consulta: 11 novembre 2020]. Arxivat 6 de novembre 2020 a Wayback Machine.
* ↑ Kitromilides, Phil. «Netherlands vs Spain betting tips: Latest odds, team news, preview and predictions». Goal, 11-11-2020. [Consulta: 11 novembre 2020].
* ↑ Hurtado, José Luis «Las chapas de España se quedan a medias» (en castellà). Marca, 11-11-2020 [Consulta: 11 novembre 2020].
* ↑ ; Whelan, Padraig «The great success of Santiago Solari is called Marcos Llorente». Marca, 19-12-2018 [Consulta: 22 desembre 2018].
* ↑ «Debutó con el Madrid Marcos Llorente, sobrino-nieto de Gento» (en castellà). Diario AS, 17-10-2015 [Consulta: 17 octubre 2015].
* ↑ «Marcos Llorente: "Seguir los pasos de mi familia es un orgullo y una motivación extra"» (en castellà). Real Madrid CF, 09-04-2014. [Consulta: 17 octubre 2015].
* ↑ «Cristiano Ronaldo free-kick fires Real Madrid to Club World Cup glory». The Guardian, 16-12-2017 [Consulta: 18 desembre 2017].
* ↑ «Germany sub-21 1–0 Spain sub-21». BBC Sport, 30-06-2017. [Consulta: 18 agost 2019].

## Enllaços externs

* Real Madrid official profile
* Marcos Llorente Moreno a BDFutbol